Številka: 35409-448/2021-2550-3

Datum: 9. 11. 2021

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 126/07-ZUP-E, 48/09,8/10-ZUP-G, 8/12-ZVRS-F, 21/12, 47/13, 12/14 in 90/14), 40. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06 - odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE in 158/20), v povezavi s 110. In 119. členom Zakona o urejanju prostora (ZUreP-2) (Uradni list RS, št. 61/17), prvega odstavka 101. a člena Zakona o ohranjanju narave (Uradni list RS, št. 96/04-ZON-UPB2, 61/06-ZDru-1, 46/14, 21/18-ZNOrg, 31/18 in 82/20; v nadaljevanju ZON) in 145. člena Zakona o splošnem upravnem postopku (Uradni list RS. št. 24/06-UPB2, 105/06-ZUS-1, 126/07, 65/08, 47/09-odl. US, 8/2010, 82/2013 in 175/20 – ZIUOPDVE) v upravni zadevi določitve planov, za katere je treba izvesti postopek celovite presoje njihovih vplivov na okolje, za Druge spremembe in dopolnitve občinskega podrobnega prostorskega načrta (SD OPPN 2) za območje »B4-21C2/1/423\_CU – Ob Cesti svobode«, pripravljavcu plana, Občini Brežice, Cesta prvih borcev 18, 8250 Brežice, ki ga zastopa podjetje Savaprojekt d.d., Cesta krških žrtev 59, 8270 Krško, naslednjo

# ODLOČBO

1. V postopku priprave Drugih sprememb in dopolnitev občinskega podrobnega prostorskega načrta (SD OPPN 2) za območje »B4-21C2/1/423\_CU – Ob Cesti svobode« ni treba izvesti celovite presoje vplivov na okolje.
2. V postopku priprave Drugih sprememb in dopolnitev občinskega podrobnega prostorskega načrta (SD OPPN 2) za območje »B4-21C2/1/423\_CU – Ob Cesti svobode« ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# Obrazložitev

Pripravljavec plana, Občina Brežice, Cesta prvih borcev 18, 8250 Brežice, ki ga zastopa podjetje Savaprojekt d.d., Cesta krških žrtev 59, 8270 Krško, je na Ministrstvo za okolje in prostor (v nadaljnjem besedilu Ministrstvo) podal vlogo, št. 21165-00/PŽa, z dne 29. 10. 2021, prejeto dne 29. 10. 2021, za izdajo odločitve o obveznosti izvedbe celovite presoje vplivov na okolje za Druge spremembe in dopolnitve občinskega podrobnega prostorskega načrta (SD OPPN 2) za območje »B4-21C2/1/423\_CU – Ob Cesti svobode« (v nadaljnjem besedilu: SD OPPN 2).

Vlogi so bila priložena mnenja nosilcev urejanja prostora, ki sodelujejo tudi v postopku celovite presoje vplivov na okolje, in sicer:

- pooblastilo, št. 3505-2/2021, z dne 15. 9. 2021;

- mnenje Ministrstva za zdravje s priloženim mnenjem Nacionalnega laboratorija za zdravje, okolje in hrano, št. 212b-09/1649-21/NP-3152608-2;

- mnenje Ministrstva za kulturo, št. 35012-194/2021/5;

- mnenje Direkcije RS za vode, št. 35021-83/2021-2;

- mnenje Zavoda RS za varstvo narave, št. 3563-0001/2021-6;

- mnenje Zavoda za gozdove Slovenije, št. 350-21/21-2;

- mnenje Ministrstva za kmetijstvo, gozdarstvo in prehrano s področja kmetijstva, št. 3504-171/2021/2;

- mnenje Ministrstva za kmetijstvo, gozdarstvo in prehrano s področja gozdarstva, št. 3401-54/2006/101.

Na spletni strani [Občine Brežice](https://www.brezice.si/sl/prostor/) je bilo objavljeno naslednje gradivo:

- Sklep o pripravi Drugih sprememb in dopolnitev občinskega podrobnega prostorskega načrta (SD OPPN 2) za območje »B4-21C2/1/423\_CU – Ob Cesti svobode«, št. 3505-2/2021, z dne 15. 9. 2021;

- Izhodišča za pripravo Drugih sprememb in dopolnitev občinskega podrobnega prostorskega načrta (SD OPPN2) za območje »B4-21C2/1/423\_CU – Ob Cesti svobode« (Savaprojekt d.d., št. projekta 21165-00, julij 2021, dopolnitev september 2021).

Po 40. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06 - odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE in 158/20, v nadaljevanju ZVO-1) je treba v postopku priprave plana, programa, načrta ali drugega splošnega akta (v nadaljnjem besedilu: plan), katerega izvedba lahko pomembno vpliva na okolje, izvesti celovito presojo vplivov na okolje, s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. ZVO-1 v drugem odstavku 40. člena določa, da se za plan izvede celovita presoja vplivov na okolje, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 51. člena ZVO-1 ali, če je zanj zahtevana presoja sprejemljivosti po predpisih o ohranjanju narave. ZVO-1 v tretjem odstavku 40. člena določa, da se celovita presoja vplivov na okolje izvede tudi za drug plan, če ministrstvo oceni, da bi njegova izvedba lahko pomembneje vplivala na okolje.

Po 119. členu Zakona o urejanju prostora (Uradni list RS, št. 61/17-ZUreP-2; v nadaljnjem besedilu: ZUreP-2), se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN.

Na ugotovitveni postopek o obveznosti izvedbe celovite presoje vplivov na okolje za OPN se nanašajo določbe tretjega in četrtega odstavka 110. člena ZUreP-2.

Skladno s tretjim odstavkom 110. člena ZUreP-2 občina pozove državne nosilce urejanja prostora, ki sodelujejo v postopku celovite presoje vplivov na okolje, da v 30 dneh podajo mnenje o verjetnosti pomembnejših vplivov izvedbe OPN na okolje.

Skladno s četrtim odstavkom 110. člena ZUreP-2 ministrstvo, pristojno za okolje, na podlagi mnenj državnih nosilcev urejanja prostora iz prejšnjega odstavka, v 21 dneh odloči, ali je za OPN ali njegovo spremembo treba izvesti celovito presojo vplivov na okolje.

Po določilu drugega odstavka 51. člena ZVO-1 Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 6/17 in 105/20; v nadaljevanju: Uredba).

Ministrstvo je gradivo preučilo in ugotovilo, da se SD OPPN 2 nanaša na območje zemljišč in delov zemljišč s parcelnimi št. 176/1, 179/17, 182/16, 182/17, 183/14, 183/6, 183/7, 183/9, 184, 2299, 2300, 2301, 2302, 2303, 2304, 2305, 2306, 2307, 2308, 2309, 2310, 2311, 2312, 2313, 2314, 2315, 2316, 2317, 2318, 2319, 2320, 2321, 2322, 2323, 2324, 2325, 2326, 2327, 2328, 2329, 2330, 2331 in 2332, vse k.o. Črnc, v skupni izmeri približno 2,9 ha. Območje je omejeno z Ulico Alenke Gerlovič na severovzhodu, Pleteršnikovo ulico na jugovzhodu, obstoječo pozidavo na jugozahodu in Finžgarjevo ulico na severozahodu in je namenjeno centralnim dejavnostim (CU). Na območju je predvidena gradnja eno- in večstanovanjskih stavb, ureditev zelenih površin ter pripadajoče prometne in druge gospodarske javne infrastrukture. S SD OPPN 2 se ohranja koncept veljavnega prostorskega akta, korigirajo pa se urbanistični in arhitekturni prostorski izvedbeni pogoji za gradnjo stanovanjskih stavb glede umeščanja in oblikovanja stavb in pomožnih objektov, dopustnih višin, faktorjev zazidljivosti, meril za oblikovanje objektov, dopustnih dejavnosti. Upošteva se tudi izdelana projektna dokumentacija za gradnjo križišč na Ulici Alenke Grelovič ter izvedejo morebitne korekcije regulacijskih elementov za gradnjo stavb. Omogoči se izvedba nivojskega parkiranja ob večstanovanjskih objekti in prestavitev ekološkega otoka ter določijo merila za pripojitev zemljišča s parc. št. 183/6, k.o. Brežice, k obstoječi stanovanjski hiši.

Na podlagi predloženega gradiva ministrstvo ugotavlja, da za SD OPPN 2 ni treba izvesti presoje vplivov na okolje v skladu z 51. členom ZVO-1.

Na podlagi 101. člena Zakona o ohranjanju narave (Uradni list RS, št. 96/04-ZON-UPB2, 61/06-ZDru-1, 46/14, 21/18-ZNOrg, 31/18 in 82/20; v nadaljevanju ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

Zavod RS za varstvo narave (v nadaljnjem besedilu ZRSVN) je v mnenju, št. 3563-0001/2021-6, z dne 23. 9. 2021, navedel, da na območju SD OPPN 2 ni evidentiranih zavarovanih in varovanih območij. ZRSVN zato meni, da za SD OPPN 2 ni treba izvesti presoje sprejemljivosti vplivov izvedbe planov in posegov na varovana območja, kot to določa 101. člen ZON.

Ministrstvo je v postopku preučilo tudi obstoj drugih okoljskih razlogov za uvedbo celovite presoje vplivov na okolje po določilu tretjega odstavka 40. člena ZVO-1 in skladno z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljnjem besedilu Uredba o merilih). Skladno s 3. členom Uredbe o merilih je prejelo mnenja ZRSVN, Ministrstva za zdravje, Ministrstva za kulturo, Direkcije RS za vode, Zavoda za gozdove Slovenije in Ministrstva za kmetijstvo, gozdarstvo in prehrano s področja kmetijstva in področja gozdarstva.

ZRSVN je v mnenju št. 3563-0001/2021-6, z dne 23. 9. 2021 ugotovil, da na območju SD OPPN 2 ni evidentiranih naravnih vrednot in drugih območij, pomembnih za biotsko raznovrstnost, zato zanj ni treba izvesti celovite presoje vplivov na ta območja.

Ministrstvo za zdravje je posredovalo mnenje Nacionalnega laboratorija za zdravje, okolje in hrano (v nadaljnjem besedilu NLZOH), št. 212b-09/1649-21/NP-3152608-2, z dne 15. 10. 2021, s katerim soglaša. Iz mnenja je razvidno, da se s SD OPPN 2 ne spreminja koncept osnovnega prostorskega akta. Spremembe se nanašajo zgolj na popravke prostorskih izvedbenih pogojev. Skladno z navedenim NLZOH meni, da za SD OPPN 2 s stališča varstva zdravja ljudi celovite presoje vplivov na okolje ni treba izvesti.

Ministrstvo za kulturo je v mnenju, št. 35012-194/2021/5, z dne 15. 10. 2021, navedlo, da se s SD OPPN 2 omogoča nekoliko svobodnejši način oblikovanja in umeščanja stanovanjskih objektov, pri čemer se osnovni koncept veljavnega prostorskega akta ne spreminja. Območje SD OPPN 2 ne zadeva registrirane kulturne dediščine, se pa na zahodu bolj približa območju Brežice – Arheološko najdišče Mestno jedro - Sejmišče (EŠD 10777). Skladno z navedenim Ministrstvo za kulturo meni, da ni verjetnosti pomembnejših vplivov SD OPPN 2 na kulturno dediščino.

Direkcija RS za vode je podala mnenje, št. 35021-83/2021-2, z dne 20. 10. 2021, v katerem je navedla, da na podlagi vpogleda v Vodni kataster območje SD OPPN 2 ne sega na vodovarstveno območje, poplavno območje ter na vodno ali priobalno zemljišče. Območje tudi ni erozijsko ogroženo. Direkcija RS za vode meni, da izvedba SD OPPN 2 ne bo pomembno vplivala na okolje z vidika upravljanja z vodami.

Ministrstvo za kmetijstvo, gozdarstvo in prehrano je posredovalo mnenje s področja gozdarstva, št. 3401-54/2006/101, z dne 21. 10. 2021. V mnenju je navedlo, da na podlagi predloženega gradiva izvedba SD OPPN 2 ne bo imela pomembnih vplivov na okolje z vidika gozdarstva in lovstva.

Zavod za gozdove Slovenije je posredoval mnenje št. 350-21/21-2, z dne 6. 10. 2021. V mnenju je ugotovil, da SD OPPN 2 z vidika pristojnosti zavoda ne bo imel pomembnih vplivov na okolje.

Ministrstvo za kmetijstvo, gozdarstvo in prehrano je podalo mnenje s področja kmetijstva, št. 3504-171/2001/2, z dne 17. 9. 2021. V mnenju je navedlo, da SD OPPN 2 ne sega na območja kmetijskih zemljišč, zato se do načrtovanih prostorskih ureditev ne bo opredelilo.

Ministrstvo je po pregledu gradiva in mnenj, na podlagi meril iz 2. člena Uredbe o merilih, ki se nanašajo na značilnosti plana, značilnosti vplivov ter pomen in ranljivost območij, ki bodo verjetno prizadeta, ugotovilo, da:

- se s SD OPPN 2 načrtuje sprememba podrobnejših izvedbenih pogojev za umeščanje in oblikovanje stanovanjskih stavb in gradnjo pripadajoče gospodarske javne infrastrukture;

- se s SD OPPN 2 ne spreminja namenska raba prostora;

- SD OPPN 2 ne sega na območja naravnih vrednot in na ekološko pomembna območja;

- SD OPPN 2 ne leži na območju kulturne dediščine;

- se s SD OPPN 2 ne načrtujejo dejavnosti, ki bi pomembno vplivale na zdravje ljudi;

- SD OPPN 2 ne sega v poplavno, vodovarstveno in erozijsko ogroženo območje, na območju ni vodotokov.

Upoštevajoč merila iz 2. člena Uredbe o merilih in mnenj iz 3. člena te uredbe je Ministrstvo ocenilo, da SD OPPN 2 ne bo pomembno vplival na okolje, zato zanj ni treba izvesti celovite presoje vplivov na okolje.

Po pregledu vseh prejetih gradiv in mnenj je ministrstvo ugotovilo, da v postopku sprejemanja SD OPPN 2 ni treba izvesti celovite presoje vplivov na okolje po 40. členu ZVO-1, zato je odločilo, kot izhaja iz izreka te odločbe.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži pisno pri navedenem sodišču.

Postopek vodila:

Mojca Lenardič mag. Vesna Kolar Planinšič

Podsekretarka Vodja Sektorja za SPVO

Vročiti:

- Savaprojekt d.d., Cesta krških žrtev 59, 8270 Krško

V vednost (elektronsko):

- Občina Brežice, [obcina.brezice@brezice.si](mailto:obcina.brezice@brezice.si)

- Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)

- Direkcija RS za vode,Sektor območja spodnje Save, [gp.drsv-nm@gov.si](mailto:gp.drsv-nm@gov.si)

- Zavod RS za varstvo narave, OE Novo mesto, [zrsvn.oenm@zrsvn.si](mailto:zrsvn.oenm@zrsvn.si)

- Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)

- Zavod za gozdove Slovenije, OE Brežice, [oebrezice@zgs.si](mailto:oebrezice@zgs.si)

- Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)

- Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo, [gp.mkgp@gov.si](mailto:gp.mkgp@gov.si)